CELEX: 62020TN0140
Language: et
Date: 2020-02-26 00:00:00
Title: Kohtuasi T-140/20: 26. veebruaril 2020 esitatud hagi – Applia versus komisjon

11.5.2020   
            
            
               ET
            
            
               Euroopa Liidu Teataja
            
            
               C 161/50
            
         
      26. veebruaril 2020 esitatud hagi – Applia versus komisjon
      (Kohtuasi T-140/20)
      (2020/C 161/63)
      Kohtumenetluse keel: inglise
      
         Pooled
      
      
         Hageja: Applia – Home Appliance Europe (Woluwe-Saint-Lambert, Belgia) (esindajad: advokaadid Y. Desmedt, L. Salernitano ja K. Olsthoorn)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud akti järgmised osad: (i) I lisa punkt 42, milles on määratletud mõiste „esitatud väärtus“; (ii) IX lisa teise lõigu punkti 2 alapunkt a osas, milles on sätestatud, et „esitatud väärtused“ vastavad „tehnilises dokumentatsioonis esitatud väärtustele“; ja (iii) IX lisa teise lõigu punkti 2 alapunkt b;
               
            
                  —
               
               
                  tühistada lisas IX toodud tabel 9 „Kontrollimisel lubatud hälbed“ osas, milles see sisaldab parameetreid, mis on toodud VI lisas ja ei ole loetletud V lisas, nimelt: „Koguvalgusviljakus ηTM“, „Valgusvoo vähenemistegur (LEDi ja OLEDi puhul)“, „Elueategur (LEDi ja OLEDi puhul)“ ja „Spektraalne värvipuhtus“;
               
            
                  —
               
               
                  mõista käesoleva menetluse kohtukulud välja komisjonilt.
               
            
         Väited ja peamised argumendid
      
      Oma hagiavalduses palub hageja tühistada komisjoni delegeeritud määruse (EL) 2019/2015 (1).
      Hagi põhjenduseks esitab hageja kaks väidet.
      
                  1.
               
               
                  Esimene väide, et vaidlustatud õigusaktiga on rikutud määruse (EL) 2017/1369 (2) artikleid 3, 12 ja 16 ning komisjon tegutses ultra vires, kui ta kehtestas ebajärjekindlaid nõudeid seoses nende tehniliste dokumentidega, mida tarnijad peavad andmebaasi üles laadima, ja seoses kontrollimistega, mida turujärelevalveasutused võivad läbi viia.
               
            
                  2.
               
               
                  Teine väide, et vaidlustatud õigusaktiga on rikutud õiguskindluse ja võrdse kohtlemise põhimõtteid, sest aktiga ei kehtestata selget ja ühemõttelist reguleerivat raamistikku, mistõttu tarnijatel on võimatu teha kindlaks nende kohustusi, mis puudutavad tehnilises dokumentatsioonis esitatavaid andmeid, ja samuti ei ole aktiga kehtestatud kohaldatavat kontrollimenetlust andmete täpsuse hindamiseks.
               
            
         (1)  Komisjoni 11. märtsi 2019. aasta delegeeritud määrus (EL) 2019/2015, millega täiendatakse Euroopa Parlamendi ja nõukogu määrust (EL) 2017/1369 seoses valgusallikate energiamärgistusega ning tunnistatakse kehtetuks komisjoni delegeeritud määrus (EL) nr 874/2012 (ELT 2019, L 315, lk 68).
      
         (2)  Euroopa Parlamendi ja nõukogu 4. juuli 2017. aasta määrus (EL) 2017/1369, millega kehtestatakse energiamärgistuse raamistik ning tunnistatakse kehtetuks direktiiv 2010/30/EL (ELT 2017, L 198, lk 1).